ประกาศสำนักงานคณะกรรมการกำกับหลักทรัพย์และตลาดหลักทรัพย์ประกาศสำนักงานคณะกรรมการกำกับหลักทรัพย์และตลาดหลักทรัพย์ที่ สช. ๓๙/๒๕๕๓เรื่องการให้ความเห็นชอบผู้สอบบัญชีในตลาดทุน[๑] โดยที่มาตรา๖๑ มาตรา ๘๙ มาตรา ๑๐๖ มาตรา ๑๙๙ และมาตรา ๒๑๗แห่งพระราชบัญญัติหลักทรัพย์และตลาดหลักทรัพย์ พ.ศ. ๒๕๓๕ และมาตรา ๑๔๐ แห่งพระราชบัญญัติหลักทรัพย์และตลาดหลักทรัพย์พ.ศ. ๒๕๓๕ ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์(ฉบับที่ ๒) พ.ศ. ๒๕๔๒ประกาศคณะกรรมการกำกับตลาดทุนที่เกี่ยวกับการออกและการเสนอขายหลักทรัพย์ประกาศคณะกรรมการกำกับตลาดทุนที่เกี่ยวกับการจัดตั้งและจัดการกองทุน และมาตรา ๕๙แห่งพระราชบัญญัติทรัสต์เพื่อธุรกรรมในตลาดทุน พ.ศ. ๒๕๕๐กำหนดให้ผู้สอบบัญชีที่ลงลายมือชื่อในรายงานการตรวจสอบงบการเงินของกิจการที่กำหนดตามบทบัญญัติหรือข้อกำหนดดังกล่าวต้องเป็นผู้สอบบัญชีที่ได้รับความเห็นชอบจากสำนักงานดังนั้น เพื่อประโยชน์ในการดังกล่าวสำนักงานออกข้อกำหนดเกี่ยวกับการให้ความเห็นชอบผู้สอบบัญชีไว้ ดังต่อไปนี้ข้อ๑ประกาศนี้ให้ใช้บังคับตั้งแต่วันที่ ๑ ตุลาคม พ.ศ. ๒๕๕๓ เป็นต้นไปเว้นแต่ข้อ ๑๐ (๓) ให้ใช้บังคับตั้งแต่วันที่ ๑ มกราคม พ.ศ. ๒๕๕๖ เป็นต้นไปข้อ๒ ให้ยกเลิกประกาศสำนักงานคณะกรรมการกำกับหลักทรัพย์และตลาดหลักทรัพย์ที่ สช. ๒๑/๒๕๔๖ เรื่อง การให้ความเห็นชอบผู้สอบบัญชี ลงวันที่ ๘ สิงหาคม พ.ศ.๒๕๔๖ข้อ๓ประกาศนี้ใช้บังคับกับการให้ความเห็นชอบผู้สอบบัญชีของกิจการในตลาดทุนโดยผู้สอบบัญชีที่ได้รับความเห็นชอบจากสำนักงานตามประกาศนี้สามารถสอบบัญชีและลงลายมือชื่อเพื่อแสดงความเห็นในการสอบบัญชีของกิจการดังต่อไปนี้(๑)บริษัทที่ขออนุญาตเสนอขายหลักทรัพย์ที่ออกใหม่(๒)บริษัทที่ออกหลักทรัพย์ที่มีหน้าที่จัดทำและส่งงบการเงินและรายงานเกี่ยวกับฐานะการเงินและผลการดำเนินงานของบริษัทต่อสำนักงาน(๓)บริษัทที่ออกหลักทรัพย์ซึ่งมีผู้ยื่นแบบแสดงรายการข้อมูลการเสนอขายหลักทรัพย์และร่างหนังสือชี้ชวน(๔)บริษัทหลักทรัพย์(๕)กองทุนรวม(๖)กองทุนส่วนบุคคลที่สำนักงานประกาศกำหนดตามมาตรา ๑๔๐แห่งพระราชบัญญัติหลักทรัพย์และตลาดหลักทรัพย์ พ.ศ. ๒๕๓๕(๗)บริษัทที่ออกหลักทรัพย์จดทะเบียน(๘)บริษัทที่มีหลักทรัพย์ซื้อขายในศูนย์ซื้อขายหลักทรัพย์(๙)กองทรัสต์ตามกฎหมายว่าด้วยทรัสต์เพื่อธุรกรรมในตลาดทุนข้อ๔ในกรณีที่มีประกาศสำนักงานคณะกรรมการกำกับหลักทรัพย์และตลาดหลักทรัพย์เกี่ยวกับการให้ความเห็นชอบผู้สอบบัญชีในเรื่องใดเป็นการเฉพาะอยู่แล้วมิให้นำประกาศนี้มาใช้บังคับข้อ๕ให้ถือว่าสำนักงานการตรวจเงินแผ่นดินเป็นผู้สอบบัญชีที่ได้รับความเห็นชอบจากสำนักงานในการสอบบัญชีและลงลายมือชื่อเพื่อแสดงความเห็นในการสอบบัญชีของกิจการตามข้อ๓ โดยไม่อยู่ภายใต้หลักเกณฑ์ของประกาศนี้ข้อ๖ ในประกาศนี้(๑)สำนักงานสอบบัญชี หมายความว่าสำนักงานสอบบัญชีที่ผู้สอบบัญชีสังกัดและปฏิบัติงาน(๒)สถาบันการเงิน หมายความว่า(ก)ธนาคารพาณิชย์ บริษัทเงินทุน หรือบริษัทเครดิตฟองซิเอร์ตามกฎหมายว่าด้วยธุรกิจสถาบันการเงิน(ข)บริษัทประกันภัยตามกฎหมายว่าด้วยการประกันวินาศภัยหรือกฎหมายว่าด้วยการประกันชีวิต(ค)สถาบันการเงินอื่นตามที่สำนักงานประกาศกำหนด(๓)จรรยาบรรณวิชาชีพบัญชี หมายความว่า(ก)จรรยาบรรณวิชาชีพบัญชีที่กำหนดโดยสภาวิชาชีพบัญชี(ข)จรรยาบรรณวิชาชีพบัญชีที่กำหนดโดย International Federation of Accountants (IFAC)ในกรณีที่สภาวิชาชีพบัญชียังไม่ได้กำหนดหรือปรับปรุงจรรยาบรรณวิชาชีพบัญชีให้สอดคล้องกับจรรยาบรรณวิชาชีพบัญชีที่กำหนดโดยInternational Federation of Accountants (IFAC)(๔)คณะที่ปรึกษาด้านการสอบบัญชี หมายความว่าคณะบุคคลที่สำนักงานแต่งตั้งเพื่อให้คำปรึกษาและเสนอแนะเกี่ยวกับการกำกับดูแลผู้สอบบัญชีในตลาดทุนหมวด ๑การขอความเห็นชอบเป็นผู้สอบบัญชีในตลาดทุน ส่วนที่ ๑การยื่นคำขอความเห็นชอบ ข้อ๗ให้บุคคลที่ประสงค์จะเป็นผู้สอบบัญชีในตลาดทุนยื่นคำขอความเห็นชอบต่อสำนักงานตามแบบ ๖๑ - ๑ ที่จัดไว้บนเว็บไซต์ของสำนักงานพร้อมทั้งเอกสารหลักฐานดังต่อไปนี้(๑)หนังสือรับรองและยินยอมของสำนักงานสอบบัญชีที่บุคคลที่ยื่นคำขอความเห็นชอบสังกัดซึ่งรับรองและยินยอมในเรื่องดังนี้ทั้งนี้ ตามแบบ ๖๑ - ๒ ที่จัดไว้บนเว็บไซต์ของสำนักงาน(ก)รับรองว่าสำนักงานสอบบัญชีดังกล่าวมีระบบควบคุมคุณภาพงานตามข้อ ๑๑ (๑)และยินยอมให้ผู้แทนของสำนักงานเข้าตรวจระบบดังกล่าว(ข)รับรองว่าหากผู้สอบบัญชีที่สังกัดสำนักงานสอบบัญชีนั้นได้รับความเห็นชอบจากสำนักงานแล้วสำนักงานสอบบัญชีจะดูแลและพัฒนาระบบควบคุมคุณภาพงานให้เป็นไปตามมาตรฐานที่กำหนดตามข้อ๑๑ (๑)และยินยอมให้ผู้แทนของสำนักงานเข้าตรวจระบบดังกล่าวเมื่อได้รับแจ้งจากสำนักงาน(๒)เอกสารหลักฐานอื่นตามที่กำหนดไว้บนเว็บไซต์ของสำนักงานให้บุคคลที่ยื่นคำขอความเห็นชอบตามวรรคหนึ่งชำระค่าธรรมเนียมการยื่นคำขอความเห็นชอบตามอัตราที่กำหนดไว้ในประกาศสำนักงานคณะกรรมการกำกับหลักทรัพย์และตลาดหลักทรัพย์ว่าด้วยการกำหนดค่าธรรมเนียมการยื่นแบบแสดงรายการข้อมูลการจดทะเบียน และการยื่นคำขอต่าง ๆเมื่อคำขอและเอกสารหลักฐานถูกต้องครบถ้วนตามคู่มือสำหรับประชาชนแล้ว[๒]ข้อ ๘[๓]เมื่อสำนักงานได้รับคำขอและเอกสารหลักฐานถูกต้องครบถ้วนตามคู่มือสำหรับประชาชนแล้วสำนักงานจะดำเนินการสอบทานข้อเท็จจริงตามขั้นตอนและวิธีการที่ระบุในคู่มือสำหรับประชาชนและแจ้งประเด็นข้อสังเกตที่ได้จากการสอบทานข้อเท็จจริงเพื่อให้ผู้ขอความเห็นชอบชี้แจงข้อสังเกตนั้นโดยจะดำเนินการให้แล้วเสร็จภายในเก้าสิบวันนับแต่วันที่สำนักงานได้รับเอกสารหลักฐานถูกต้องครบถ้วนตามคู่มือสำหรับประชาชนทั้งนี้สำนักงานจะกำหนดระยะเวลาเพื่อให้ผู้ขอความเห็นชอบชี้แจงข้อสังเกตไว้ในหนังสือแจ้งโดยระยะเวลาดังกล่าวจะไม่น้อยกว่าสิบสี่วันแต่ไม่เกินยี่สิบเอ็ดวันข้อ ๙[๔]สำนักงานจะพิจารณาคำขอความเห็นชอบให้แล้วเสร็จภายในหกสิบวันนับแต่วันที่สำนักงานได้รับคำชี้แจงต่อข้อสังเกตจากการสอบทานข้อเท็จจริงจากผู้ขอความเห็นชอบหรือนับแต่วันครบกำหนดระยะเวลาให้ผู้ขอความเห็นชอบชี้แจงในกรณีที่ผู้ขอความเห็นชอบไม่ชี้แจงภายในระยะเวลาที่สำนักงานกำหนดตามข้อ๘ส่วนที่ ๒หลักเกณฑ์และระยะเวลาการให้ความเห็นชอบ ข้อ ๑๐[๕]ผู้ที่จะได้รับความเห็นชอบเป็นผู้สอบบัญชีในตลาดทุนต้องเป็นไปตามหลักเกณฑ์ดังต่อไปนี้(๑) เป็นผู้สอบบัญชีรับอนุญาตซึ่งใบอนุญาตยังไม่สิ้นผล(๒) เป็นหัวหน้าสำนักงานสอบบัญชีหรือเทียบเท่าหรือเป็นหุ้นส่วนในสำนักงานสอบบัญชีหรือเทียบเท่า(๓) ปฏิบัติงานสอบบัญชีมาแล้วเป็นระยะเวลารวมกันไม่น้อยกว่าสิบปี ทั้งนี้การปฏิบัติงานสอบบัญชีครอบคลุมถึงการเป็นผู้ช่วยผู้สอบบัญชีผู้สอบทานการควบคุมคุณภาพงาน (Engagement Quality Control Reviewer) และผู้สอบบัญชีที่ลงลายมือชื่อเพื่อแสดงความเห็นในการสอบบัญชี(๔)ปฏิบัติงานเป็นผู้สอบบัญชีที่ลงลายมือชื่อเพื่อแสดงความเห็นในการสอบบัญชีเป็นเวลาไม่น้อยกว่าสามปีในช่วงห้าปีก่อนวันที่ยื่นคำขอความเห็นชอบต่อสำนักงานเว้นแต่มีระยะเวลาการปฏิบัติงานเกี่ยวกับการสอบบัญชีในลักษณะใดลักษณะหนึ่ง ดังนี้(ก)เป็นผู้สอบบัญชีที่ลงลายมือชื่อเพื่อแสดงความเห็นในการสอบบัญชีเป็นเวลาไม่น้อยกว่าสองปีในช่วงห้าปีก่อนวันที่ยื่นคำขอความเห็นชอบต่อสำนักงานและได้ปฏิบัติงานในฐานะผู้ควบคุมงานสอบบัญชีหรือผู้สอบทานงานขั้นสุดท้ายก่อนที่ผู้สอบบัญชีจะลงลายมือชื่อเพื่อแสดงความเห็นในการสอบบัญชีเป็นเวลาไม่น้อยกว่าสี่ปีรวมเป็นหกปี(ข)เป็นผู้สอบบัญชีที่ลงลายมือชื่อเพื่อแสดงความเห็นในการสอบบัญชีเป็นเวลาไม่น้อยกว่าหนึ่งปีในช่วงห้าปีก่อนวันที่ยื่นคำขอความเห็นชอบต่อสำนักงานและได้ปฏิบัติงานในฐานะผู้ควบคุมงานสอบบัญชีหรือผู้สอบทานงานขั้นสุดท้ายก่อนที่ผู้สอบบัญชีจะลงลายมือชื่อเพื่อแสดงความเห็นในการสอบบัญชีเป็นเวลาไม่น้อยกว่าห้าปีรวมเป็นหกปี(๕)แสดงได้ว่าได้ลงลายมือชื่อเพื่อแสดงความเห็นในการสอบบัญชีของกิจการไม่น้อยกว่าสามกิจการในปีล่าสุดก่อนปีที่ยื่นคำขอความเห็นชอบต่อสำนักงานโดยกิจการดังกล่าวต้องไม่มีการประกอบธุรกิจในลักษณะเดียวกันหรือใกล้เคียงกันทั้งหมดและมีปริมาณและความซับซ้อนของธุรกรรมในระดับที่เพียงพอที่จะแสดงให้เห็นถึงความรู้และความสามารถของผู้สอบบัญชีและคุณภาพงานสอบบัญชี(๖) สังกัดสำนักงานสอบบัญชีเพียงหนึ่งแห่งโดยสำนักงานสอบบัญชีที่สังกัดต้องมีลักษณะตามที่กำหนดไว้ในข้อ ๑๑(๗) ไม่มีลักษณะต้องห้ามตามที่กำหนดในส่วนที่ ๓ข้อ๑๑สำนักงานสอบบัญชีที่มีผู้สอบบัญชีในตลาดทุนสังกัดอยู่ต้องมีลักษณะดังต่อไปนี้(๑)มีระบบควบคุมคุณภาพงานที่เพียงพอและน่าเชื่อถือว่าจะสามารถดูแลให้ผู้สอบบัญชีในสังกัดปฏิบัติงานให้เป็นไปตามมาตรฐานวิชาชีพบัญชีได้อย่างต่อเนื่องโดยระบบควบคุมคุณภาพงานดังกล่าวต้องเป็นไปตามมาตรฐานเกี่ยวกับการควบคุมคุณภาพงานที่กำหนดโดยสภาวิชาชีพบัญชีเว้นแต่มาตรฐานใดที่สภาวิชาชีพบัญชียังไม่ได้กำหนดหรือปรับปรุงให้สอดคล้องกับมาตรฐานวิชาชีพระหว่างประเทศให้ใช้มาตรฐานวิชาชีพระหว่างประเทศที่กำหนดโดยInternational Federation of Accountants (IFAC) ที่ใช้บังคับในขณะนั้น(๒)มีจำนวนผู้สอบบัญชีรับอนุญาตที่ใบอนุญาตยังไม่สิ้นผลหรือไม่อยู่ระหว่างถูกสั่งพักใช้ใบอนุญาตหรือไม่เคยถูกเพิกถอนใบอนุญาตโดยคณะกรรมการจรรยาบรรณตามกฎหมายว่าด้วยวิชาชีพบัญชีและผู้ช่วยผู้สอบบัญชีที่มีคุณวุฒิด้านบัญชีไม่ต่ำกว่าปริญญาตรีและเป็นสมาชิกสภาวิชาชีพบัญชีรวมกันไม่น้อยกว่าห้าคน ซึ่งต้องปฏิบัติงานเต็มเวลาให้กับสำนักงานสอบบัญชี ทั้งนี้ ในส่วนของผู้สอบบัญชีรับอนุญาตต้องเป็นไปตามเงื่อนไขดังต่อไปนี้ด้วย(ก)ในกรณีที่สำนักงานสอบบัญชีมีผู้สอบบัญชีที่ได้หรือจะได้รับความเห็นชอบให้เป็นผู้สอบบัญชีในตลาดทุนปฏิบัติงานเต็มเวลาให้กับสำนักงานสอบบัญชีสำนักงานสอบบัญชีนั้นต้องมีผู้สอบบัญชีรับอนุญาตไม่น้อยกว่าสองคน(ข)ในกรณีที่สำนักงานสอบบัญชีมีผู้สอบบัญชีที่ได้หรือจะได้รับความเห็นชอบให้เป็นผู้สอบบัญชีในตลาดทุนมิได้ปฏิบัติงานเต็มเวลาให้กับสำนักงานสอบบัญชีสำนักงานสอบบัญชีนั้นต้องมีผู้สอบบัญชีรับอนุญาตไม่น้อยกว่าสี่คนในการพิจารณาความเพียงพอและความน่าเชื่อถือของระบบควบคุมคุณภาพงานตาม(๑) ของวรรคหนึ่งสำนักงานจะเสนอข้อเท็จจริงและความเห็นที่ได้จากการตรวจให้คณะที่ปรึกษาด้านการสอบบัญชีพิจารณาให้ความเห็นเพื่อใช้ประกอบการพิจารณาของสำนักงานด้วยเว้นแต่เป็นกรณีการขอความเห็นชอบเป็นผู้สอบบัญชีในตลาดทุนที่สังกัดสำนักงานสอบบัญชีที่มีผู้สอบบัญชีที่สำนักงานให้ความเห็นชอบตามประกาศนี้อยู่แล้วและไม่มีประเด็นที่สำนักงานเห็นว่าจำเป็นต้องตรวจเพิ่มเติมข้อ๑๒การให้ความเห็นชอบเป็นผู้สอบบัญชีในตลาดทุนมีกำหนดระยะเวลาคราวละไม่เกินห้าปีตามที่สำนักงานกำหนดไว้ในหนังสือให้ความเห็นชอบข้อ๑๓เพื่อให้การปฏิบัติเป็นไปตามประกาศนี้ เมื่อสำนักงานร้องขอให้ผู้สอบบัญชีที่ได้รับความเห็นชอบจากสำนักงานชี้แจงส่งเอกสารหรือหลักฐานที่เกี่ยวข้อง ดำเนินการ หรือไม่ดำเนินการใด ๆตามที่ร้องขอนั้นข้อ ๑๔[๖]ในการยื่นคำขอต่ออายุการให้ความเห็นชอบเป็นผู้สอบบัญชีในตลาดทุนสำนักงานจะดำเนินการตามขั้นตอนและระยะเวลาที่กำหนดไว้ในข้อ ๘ และข้อ ๙ในระหว่างการยื่นขอต่ออายุการให้ความเห็นชอบเป็นผู้สอบบัญชีในตลาดทุนตามวรรคหนึ่งให้ผู้สอบบัญชีที่ได้ดำเนินการดังต่อไปนี้สามารถลงลายมือชื่อเพื่อแสดงความเห็นในการสอบบัญชีของกิจการตามข้อ๓ ต่อไปได้ แต่ไม่เกินสามเดือนนับแต่วันสิ้นสุดอายุการให้ความเห็นชอบตามข้อ ๑๒(๑) ได้รับการแต่งตั้งโดยชอบด้วยกฎหมายจากกิจการตามข้อ ๓ก่อนระยะเวลาการให้ความเห็นชอบเป็นผู้สอบบัญชีตามข้อ ๑๒ จะสิ้นสุดลง(๒)ได้ยื่นคำขอต่ออายุการให้ความเห็นชอบเป็นผู้สอบบัญชีต่อสำนักงานล่วงหน้าอย่างน้อยสองเดือนก่อนสิ้นสุดระยะเวลาการให้ความเห็นชอบและยังไม่ได้รับแจ้งผลการพิจารณาคำขอความเห็นชอบจากสำนักงานส่วนที่ ๓ลักษณะต้องห้ามของผู้สอบบัญชีในตลาดทุน ข้อ๑๕ผู้สอบบัญชีในตลาดทุนต้องไม่มีลักษณะต้องห้าม ดังต่อไปนี้(๑)เป็นบุคคลที่ถูกศาลสั่งพิทักษ์ทรัพย์ บุคคลล้มละลาย คนไร้ความสามารถหรือคนเสมือนไร้ความสามารถ(๒)[๗]เป็นผู้สอบบัญชีรับอนุญาตซึ่งเข้าลักษณะใดลักษณะหนึ่ง ดังนี้(ก)อยู่ระหว่างถูกสั่งพักใช้ใบอนุญาตโดยคณะกรรมการจรรยาบรรณตามกฎหมายว่าด้วยวิชาชีพบัญชี(ข) เคยมีประวัติถูกสั่งเพิกถอนใบอนุญาตโดยคณะกรรมการจรรยาบรรณตามกฎหมายว่าด้วยวิชาชีพบัญชีเว้นแต่จะได้รับใบอนุญาตเป็นผู้สอบบัญชีรับอนุญาตครั้งใหม่มาแล้วเป็นระยะเวลาไม่น้อยกว่าสามปีก่อนวันที่ยื่นคำขอความเห็นชอบต่อสำนักงาน(ค) เคยถูกสั่งพักใช้ใบอนุญาตโดยคณะกรรมการจรรยาบรรณตามกฎหมายว่าด้วยวิชาชีพบัญชีในช่วงสามปีก่อนวันที่ยื่นคำขอความเห็นชอบต่อสำนักงานเว้นแต่เหตุที่ทำให้คณะกรรมการจรรยาบรรณดังกล่าวสั่งพักใช้ใบอนุญาตเป็นเหตุเดียวกับที่สำนักงานสั่งพักหรือเพิกถอนการให้ความเห็นชอบเป็นผู้สอบบัญชีของกิจการในตลาดทุน(๓)อยู่ระหว่างถูกสั่งพักหรือเพิกถอนการให้ความเห็นชอบเป็นผู้สอบบัญชีของกิจการในตลาดทุนหรืออยู่ระหว่างระยะเวลาที่กำหนดว่าสำนักงานจะไม่รับพิจารณาคำขอ(๔)อยู่ระหว่างถูกกล่าวโทษโดยสำนักงานหรืออยู่ระหว่างถูกดำเนินคดีอันเนื่องจากกรณีที่สำนักงานกล่าวโทษหรือเคยต้องคำพิพากษาถึงที่สุดให้จำคุกเนื่องจากการกล่าวโทษของสำนักงานไม่ว่าศาลจะมีคำพิพากษาให้รอการลงโทษหรือไม่ก็ตามเว้นแต่จะได้พ้นโทษหรือพ้นจากการรอลงโทษมาแล้วไม่น้อยกว่าสามปีก่อนวันที่ยื่นคำขอความเห็นชอบต่อสำนักงาน ทั้งนี้ เฉพาะความผิดดังต่อไปนี้(ก)ความผิดเกี่ยวกับการกระทำโดยทุจริต หรือการสนับสนุนการกระทำผิดของบุคคลอื่น ทั้งนี้เฉพาะที่เกี่ยวข้องกับการประกอบวิชาชีพบัญชี(ข)ความผิดเกี่ยวกับเอกสารหรือบัญชี เช่น ปลอมเอกสารใช้หรืออ้างเอกสารปลอมหรือเท็จแจ้งให้เจ้าพนักงานจดข้อความอันเป็นเท็จลงในเอกสารหรือมีส่วนร่วมหรือสนับสนุนการกระทำความผิดเกี่ยวกับบัญชีหรือเอกสารตามมาตรา ๓๑๒แห่งพระราชบัญญัติหลักทรัพย์และตลาดหลักทรัพย์ พ.ศ. ๒๕๓๕ หรือมาตรา ๑๔๘แห่งพระราชบัญญัติสัญญาซื้อขายล่วงหน้า พ.ศ. ๒๕๔๖ เป็นต้น(ค)ความผิดเกี่ยวกับการสอบบัญชีซึ่งไม่เป็นไปตามที่กฎหมายกำหนดหรือทำรายงานการสอบบัญชีเท็จเช่น ความผิดตามมาตรา ๒๘๗ แห่งพระราชบัญญัติหลักทรัพย์และตลาดหลักทรัพย์ พ.ศ. ๒๕๓๕เป็นต้น(ง)ความผิดเกี่ยวกับการกระทำอันไม่เป็นธรรมในการซื้อขายหลักทรัพย์หรือสัญญาซื้อขายล่วงหน้า(๕)อยู่ระหว่างถูกกล่าวโทษโดยหน่วยงานที่กำกับดูแลสถาบันการเงิน ไม่ว่าในประเทศหรือต่างประเทศหรืออยู่ระหว่างถูกดำเนินคดีอันเนื่องจากกรณีที่หน่วยงานดังกล่าวกล่าวโทษหรือเคยต้องคำพิพากษาถึงที่สุดให้จำคุกเนื่องจากการกล่าวโทษของหน่วยงานดังกล่าวไม่ว่าศาลจะมีคำพิพากษาให้รอการลงโทษหรือไม่ก็ตามเว้นแต่จะได้พ้นโทษหรือพ้นจากการรอลงโทษมาแล้วไม่น้อยกว่าสามปีก่อนวันที่ยื่นคำขอความเห็นชอบต่อสำนักงาน ทั้งนี้ เฉพาะความผิดตาม (๔)ข้อ๑๖ผู้สอบบัญชีในตลาดทุนต้องไม่มีพฤติกรรม ดังต่อไปนี้(๑)มีหรือเคยมีพฤติกรรมที่แสดงถึงการขาดจรรยาบรรณวิชาชีพบัญชีหรือมีหรือเคยมีพฤติกรรมที่ฝ่าฝืนหรือไม่ปฏิบัติตามข้อกำหนดของกฎหมายว่าด้วยวิชาชีพบัญชีและข้อกำหนดเพิ่มเติมตามประกาศที่ออกตามกฎหมายว่าด้วยหลักทรัพย์และตลาดหลักทรัพย์รวมทั้งมีหรือเคยมีส่วนร่วมหรือสนับสนุนการกระทำดังกล่าวของบุคคลอื่น(๒)มีหรือเคยมีพฤติกรรมที่เป็นการจงใจแสดงข้อความอันเป็นเท็จในสาระสำคัญหรือปกปิดข้อความจริงที่เป็นสาระสำคัญอันควรแจ้งในเอกสารใดๆ ที่ต้องเปิดเผยต่อประชาชนหรือยื่นต่อคณะกรรมการ ก.ล.ต. คณะกรรมการกำกับตลาดทุนหรือสำนักงาน รวมทั้งมีหรือเคยมีส่วนร่วมหรือสนับสนุนการกระทำดังกล่าวของบุคคลอื่น(๓)มีหรือเคยมีพฤติกรรมที่ส่อไปในทางไม่สุจริตหรือหลอกลวงผู้อื่นและมีหรือเคยมีส่วนร่วมหรือสนับสนุนการกระทำดังกล่าวของบุคคลอื่นข้อ๑๗ในกรณีที่ปรากฏข้อเท็จจริงว่าบุคคลใดมีพฤติกรรมตามข้อ ๑๖มาแล้วเกินกว่าสิบปีหรือข้อเท็จจริงเกี่ยวกับพฤติกรรมดังกล่าวมิได้มีลักษณะร้ายแรงถึงขนาดที่ไม่สมควรได้รับความไว้วางใจหรือความน่าเชื่อถือให้ปฏิบัติงานเป็นผู้สอบบัญชีในตลาดทุนสำนักงานอาจไม่ยกข้อเท็จจริงในกรณีนั้นมาเป็นเหตุในการพิจารณาการมีลักษณะต้องห้ามของผู้สอบบัญชีในตลาดทุนข้อ๑๘ ในการพิจารณาความร้ายแรงตามข้อ ๑๗สำนักงานจะคำนึงถึงข้อเท็จจริงที่เกี่ยวข้องกับพฤติกรรมหรือการกระทำของผู้สอบบัญชีเป็นรายกรณี ทั้งนี้ปัจจัยที่สำนักงานนำมาใช้ประกอบการพิจารณาจะรวมถึง(๑)บทบาทความเกี่ยวข้อง และนัยสำคัญของพฤติกรรม เช่น จำนวนเงินที่เกี่ยวข้องปริมาณธุรกรรมที่เกี่ยวข้อง ผู้รับประโยชน์จากผลของพฤติกรรม เป็นตัวการ ผู้ใช้หรือผู้สนับสนุน จงใจ หรือประมาทเลินเล่ออย่างร้ายแรง เป็นต้น(๒)การลงโทษอื่นที่ผู้สอบบัญชีนั้นได้รับไปแล้ว(๓)ผลกระทบหรือความเสียหายต่อบุคคลที่เกี่ยวข้องกับข้อเท็จจริงหรือพฤติกรรมที่เกิดขึ้นเช่น กระทบต่อตลาดเงินหรือตลาดทุน กระทบต่อประชาชนโดยรวม หรือกระทบต่อบุคคลเฉพาะรายเป็นต้น(๔)การแก้ไขหรือดำเนินการอื่นที่เป็นประโยชน์ เพื่อแก้ไข เยียวยาหรือป้องกันมิให้เกิดข้อเท็จจริงหรือพฤติกรรมทำนองเดียวกันนั้นซ้ำอีก(๕)พฤติกรรมของผู้สอบบัญชีที่เป็นประโยชน์ต่อการปฏิบัติงานหรือขัดขวางการปฏิบัติงานของสำนักงานเช่น การให้ข้อเท็จจริงหรือหลักฐานที่เป็นประโยชน์ต่อการพิจารณาหรือการดำเนินการการปิดบังอำพรางหรือทำลายหลักฐานที่เกี่ยวข้องหรือการให้ข้อมูลอันเป็นเท็จ เป็นต้น(๖)ความซับซ้อนของลักษณะการกระทำหรือเครื่องมือที่ใช้ในการกระทำ เช่นการใช้ชื่อบุคคลอื่น หรือการตั้งบริษัทอำพราง เป็นต้น(๗)ประวัติพฤติกรรมในช่วงสิบปีก่อนที่สำนักงานจะพิจารณาการมีลักษณะต้องห้ามในแต่ละกรณี เช่น เป็นพฤติกรรมครั้งแรก หรือเป็นพฤติกรรมที่เกิดซ้ำหรือต่อเนื่องเป็นต้นข้อ๑๙ ในการพิจารณาพฤติกรรมตามข้อ ๑๖สำนักงานจะดำเนินการดังต่อไปนี้(๑)เปิดโอกาสให้ผู้ถูกพิจารณามีโอกาสชี้แจงข้อเท็จจริง(๒)เสนอข้อเท็จจริง ข้อกล่าวหา และข้อโต้แย้ง รวมทั้งคำชี้แจงของผู้ถูกพิจารณา(ถ้ามี) ให้คณะที่ปรึกษาด้านการสอบบัญชีพิจารณาเพื่อให้ความเห็นหรือข้อแนะนำและหากคณะที่ปรึกษาด้านการสอบบัญชีประสงค์จะให้ผู้ถูกพิจารณาชี้แจงเพิ่มเติมสำนักงานจะจัดให้มีการชี้แจงเช่นนั้นคณะที่ปรึกษาด้านการสอบบัญชีตามวรรคหนึ่ง (๒)ต้องประกอบด้วยผู้ทรงคุณวุฒิไม่น้อยกว่ากึ่งหนึ่งที่ไม่ได้ปฏิบัติงานด้านการสอบบัญชีในช่วงสามปีก่อนวันที่ได้รับแต่งตั้งเป็นคณะที่ปรึกษาดังกล่าว[๘]ข้อ๒๐[๙] (ยกเลิก)ข้อ๒๑ในกรณีปรากฏข้อเท็จจริงว่าบุคคลใดมีพฤติกรรมตามข้อ ๑๖สำนักงานอาจดำเนินการอย่างใดอย่างหนึ่งหรือหลายอย่าง ดังต่อไปนี้(๑)ปฏิเสธการให้ความเห็นชอบผู้ถูกพิจารณาที่ยื่นขอความเห็นชอบเป็นผู้สอบบัญชีในตลาดทุน(๒)สั่งพักหรือเพิกถอนการให้ความเห็นชอบทั้งนี้ ตามที่กำหนดในหมวด ๓(๓)กำหนดระยะเวลาหรือเงื่อนไขในการรับพิจารณาคำขอความเห็นชอบของบุคคลนั้นในคราวต่อไปโดยกำหนดระยะเวลาดังกล่าวจะไม่เกินสิบปี สำหรับพฤติกรรมในแต่ละกรณี ทั้งนี้สำนักงานอาจแก้ไขหรือเปลี่ยนแปลงระยะเวลาหรือเงื่อนไขที่กำหนดไปแล้วนั้นได้หากปรากฏภายหลังว่ามีกรณีที่บุคคลดังกล่าวมีพฤติกรรมตามข้อ๑๖ เพิ่มเติมหมวด ๒หน้าที่ภายหลังได้รับความเห็นชอบ ส่วนที่ ๑หน้าที่ของผู้สอบบัญชีในตลาดทุน ข้อ ๒๒[๑๐]ผู้สอบบัญชีที่ได้รับความเห็นชอบจากสำนักงานต้องปฏิบัติให้เป็นไปตามหลักเกณฑ์ดังต่อไปนี้(๑) ปฏิบัติงานสอบบัญชีเพื่อแสดงความเห็นต่องบการเงินด้วยความรับผิดชอบตามจรรยาบรรณวิชาชีพบัญชีและตามข้อกำหนดของกฎหมายว่าด้วยวิชาชีพบัญชีและข้อกำหนดเพิ่มเติมตามประกาศที่ออกตามกฎหมายว่าด้วยหลักทรัพย์และตลาดหลักทรัพย์(๒) ดำเนินการให้งบการเงินของบริษัทที่มีหุ้นเป็นหลักทรัพย์จดทะเบียนและบริษัทที่ขออนุญาตเสนอขายหุ้นที่ออกใหม่ผ่านการพิจารณาของผู้สอบทานการควบคุมคุณภาพงาน(Engagement Quality Control Reviewer) ก่อนลงลายมือชื่อเพื่อแสดงความเห็นต่องบการเงินนั้น(๓) ในการสอบบัญชีของบริษัทตามข้อ ๓ (๒) หรือ (๗) ให้ผู้สอบบัญชีจัดทำบทสรุปประเภทรายงานของผู้สอบบัญชีจากการตรวจสอบหรือการสอบทานงบการเงินแล้วแต่กรณี ตามแบบ ๖๑ ๔ ที่จัดไว้บนเว็บไซต์ของสำนักงานจำนวนหนึ่งฉบับสำหรับงบการเงินของแต่ละบริษัทและจัดส่งให้แก่บริษัทพร้อมกับรายงานของผู้สอบบัญชี(๔) จัดทำคำชี้แจงหรือนำส่งข้อมูลอื่นใดที่เกี่ยวข้องกับการปฏิบัติงานสอบบัญชีหรือดำเนินการอื่นใดในการให้ความร่วมมือกับสำนักงานเพื่อปฏิบัติให้เป็นไปตามกฎหมายในส่วนที่เกี่ยวข้องกับผู้สอบบัญชีในตลาดทุนตามที่สำนักงานร้องขอข้อ ๒๓[๑๑]ในกรณีที่ผู้สอบบัญชีรายใดสังกัดสำนักงานสอบบัญชีมากกว่าหนึ่งแห่งโดยไม่เป็นไปตามข้อ๑๐ (๖) หรือสังกัดสำนักงานสอบบัญชีที่มิได้มีลักษณะตามข้อ ๑๑ (๒)ให้ผู้สอบบัญชีรายนั้นดำเนินการแก้ไขเพื่อให้มีคุณสมบัติถูกต้องตามที่กำหนดภายในระยะเวลาหนึ่งร้อยยี่สิบวันนับแต่วันที่ไม่สามารถดำรงคุณสมบัติให้ถูกต้องนั้นเว้นแต่จะได้รับการผ่อนผันในเรื่องระยะเวลาจากสำนักงานข้อ ๒๔[๑๒]ให้ผู้สอบบัญชีแจ้งการเปลี่ยนแปลงสำนักงานสอบบัญชีที่สังกัดตามแบบ๖๑ - ๓ ที่จัดไว้บนเว็บไซต์ของสำนักงานภายในสามสิบวันนับแต่วันสุดท้ายของการปฏิบัติงานในสำนักงานสอบบัญชีเดิมส่วนที่ ๒หน้าที่เพิ่มเติมของผู้สอบบัญชีในตลาดทุนที่เป็นหัวหน้าสำนักงานสอบบัญชี ข้อ๒๕นอกเหนือจากหน้าที่ที่ต้องปฏิบัติตามส่วนที่ ๑ ของหมวดนี้แล้วผู้สอบบัญชีที่เป็นหัวหน้าสำนักงานสอบบัญชีต้องปฏิบัติให้เป็นไปตามหลักเกณฑ์ดังต่อไปนี้ด้วย(๑)จัดให้มีระบบควบคุมคุณภาพงานที่เป็นไปตามข้อ ๑๑ (๑)(๒)ดูแลให้ผู้สอบบัญชีในสังกัดปฏิบัติงานสอบบัญชีเพื่อแสดงความเห็นต่องบการเงินด้วยความรับผิดชอบตามจรรยาบรรณวิชาชีพบัญชีและตามข้อกำหนดของกฎหมายว่าด้วยวิชาชีพบัญชีและข้อกำหนดเพิ่มเติมตามประกาศที่ออกตามกฎหมายว่าด้วยหลักทรัพย์และตลาดหลักทรัพย์(๓)ให้ความร่วมมือและอำนวยความสะดวกแก่ผู้แทนของสำนักงานที่เข้าตรวจระบบควบคุมคุณภาพงาน(๔)จัดทำคำชี้แจงหรือนำส่งข้อมูลอื่นใดที่เกี่ยวข้องกับการปฏิบัติงานสอบบัญชีหรือดำเนินการอื่นใดในการให้ความร่วมมือกับสำนักงานเพื่อปฏิบัติให้เป็นไปตามกฎหมายในส่วนที่เกี่ยวข้องกับผู้สอบบัญชีในตลาดทุนตามที่สำนักงานร้องขอหมวด ๓การสิ้นสุดการให้ความเห็นชอบและบทบังคับอื่น ข้อ ๒๖[๑๓]ให้การให้ความเห็นชอบเป็นผู้สอบบัญชีในตลาดทุนสิ้นสุดลงเมื่อ(๑)ผู้สอบบัญชีได้แจ้งต่อสำนักงานเป็นหนังสือถึงความประสงค์ที่จะยุติการปฏิบัติงานเป็นผู้สอบบัญชีที่ได้รับความเห็นชอบจากสำนักงาน(๒) ผู้สอบบัญชีมีคุณสมบัติไม่เป็นไปตามข้อ ๑๐ (๑) หรือ (๒)(๓) ผู้สอบบัญชีมีลักษณะต้องห้ามตามข้อ ๑๕ (๑) (๒) (ก) หรือ (ข) (๔)หรือ (๕)(๔)สำนักงานสั่งเพิกถอนการให้ความเห็นชอบหรือสั่งพักการให้ความเห็นชอบตลอดระยะเวลาการให้ความเห็นชอบที่เหลืออยู่ข้อ ๒๗ในกรณีที่ปรากฏข้อเท็จจริงว่ามีเหตุดังต่อไปนี้สำนักงานอาจสั่งพักหรือเพิกถอนการให้ความเห็นชอบเป็นผู้สอบบัญชีในตลาดทุนตามสมควรแก่กรณี(๑)ผู้สอบบัญชีไม่ดำเนินการตามข้อ ๑๓(๒)ผู้สอบบัญชีมีพฤติกรรมตามข้อ ๑๖(๓)ผู้สอบบัญชีฝ่าฝืนหรือไม่ปฏิบัติตามหลักเกณฑ์ในข้อ ๒๒ หรือข้อ ๒๕(๔)ผู้สอบบัญชีไม่สามารถแก้ไขให้ตนเองดำรงคุณสมบัติตามข้อ ๒๓ได้ภายในระยะเวลาที่กำหนดไว้ในข้อดังกล่าว(๕)ในกรณีที่ผู้สอบบัญชีรายใดสังกัดสำนักงานสอบบัญชีที่มีระบบควบคุมคุณภาพงานไม่เป็นไปตามข้อ ๑๑ (๑) หรือมีเหตุอันควรสงสัยว่าระบบควบคุมคุณภาพงานจะบกพร่องและสำนักงานสอบบัญชีไม่ให้ความร่วมมือหรือยินยอมให้ผู้แทนของสำนักงานเข้าตรวจระบบดังกล่าวในการดำเนินการตามวรรคหนึ่งให้นำข้อ ๑๗ ข้อ ๑๘ ข้อ ๑๙ (๑) และข้อ ๒๑ (๓) มาใช้บังคับโดยอนุโลมทั้งนี้ในกรณีที่ปรากฏข้อเท็จจริงว่าผู้สอบบัญชีฝ่าฝืนหรือไม่ปฏิบัติตามข้อ ๒๒ (๑) หรือข้อ๒๕ (๑) หรือ (๒) ให้นำข้อ ๑๙ (๒) มาใช้บังคับด้วย โดยอนุโลม[๑๔]การสั่งพักหรือเพิกถอนการให้ความเห็นชอบผู้สอบบัญชีไม่มีผลกระทบต่องบการเงินที่มีการสอบบัญชีและลงลายมือชื่อเพื่อแสดงความเห็นในการสอบบัญชีและงบการเงินนั้นได้ยื่นต่อสำนักงานก่อนวันที่สำนักงานสั่งพักหรือเพิกถอนการให้ความเห็นชอบนั้นข้อ ๒๗/๑[๑๕]ในกรณีปรากฏข้อเท็จจริงเกี่ยวกับเหตุตามที่กำหนดในข้อ๒๗ วรรคหนึ่ง สำนักงานอาจไม่ยกกรณีดังกล่าวขึ้นเป็นเหตุในการสั่งพักหรือเพิกถอนการให้ความเห็นชอบได้หากเป็นไปตามเงื่อนไขอย่างใดอย่างหนึ่ง ดังต่อไปนี้(๑) ผู้สอบบัญชีปฏิบัติตามบทลงโทษที่เสนอโดยผู้สอบบัญชีนั้นเอง (Enforceable Undertaking)ซึ่งสำนักงานเห็นชอบด้วยตามที่เสนอนั้น(๒)ผู้สอบบัญชีกระทำการหรืองดเว้นกระทำการอย่างใดอย่างหนึ่งหรือหลายอย่างตามที่สำนักงานสั่งทั้งนี้ เฉพาะกรณีที่เหตุดังกล่าวมีลักษณะไม่ร้ายแรงหรือมิได้ส่งผลกระทบหรือก่อให้เกิดความเสียหายต่อบุคคลที่เกี่ยวข้องอย่างมีนัยสำคัญหมวด ๔บทเฉพาะกาล ข้อ๒๘ให้ผู้สอบบัญชีที่ได้รับความเห็นชอบจากสำนักงานตามประกาศสำนักงานคณะกรรมการกำกับหลักทรัพย์และตลาดหลักทรัพย์ที่ สช. ๒๑/๒๕๔๖ เรื่อง การให้ความเห็นชอบผู้สอบบัญชี ลงวันที่ ๘ สิงหาคม พ.ศ.๒๕๔๖ ในวันก่อนวันที่ประกาศนี้ใช้บังคับเป็นผู้สอบบัญชีที่สำนักงานให้ความเห็นชอบตามประกาศนี้ตามระยะเวลาการให้ความเห็นชอบที่เหลืออยู่และให้ผู้สอบบัญชีดังกล่าวอยู่ภายใต้บังคับของประกาศนี้ข้อ๒๙คำขอความเห็นชอบหรือคำขอต่ออายุการให้ความเห็นชอบเป็นผู้สอบบัญชีของกิจการในตลาดทุนที่ได้ยื่นต่อสำนักงานแต่ยังมิได้มีการแจ้งผลการพิจารณาตามคำขอดังกล่าวก่อนวันที่ประกาศนี้ใช้บังคับให้การพิจารณาคำขอนั้นอยู่ภายใต้บังคับของประกาศนี้ด้วยข้อ๓๐ ให้บรรดาคำสั่งและหนังสือเวียนที่ออกหรือวางแนวปฏิบัติตามประกาศสำนักงานคณะกรรมการกำกับหลักทรัพย์และตลาดหลักทรัพย์ที่ สช. ๒๑/๒๕๔๖ เรื่อง การให้ความเห็นชอบผู้สอบบัญชี ลงวันที่ ๘ สิงหาคม พ.ศ.๒๕๔๖ ซึ่งใช้บังคับอยู่ในวันก่อนวันที่ประกาศนี้ใช้บังคับยังคงใช้บังคับได้ต่อไปเท่าที่ไม่ขัดหรือแย้งกับข้อกำหนดแห่งประกาศนี้จนกว่าจะได้มีคำสั่งและหนังสือเวียนที่ออกหรือวางแนวปฏิบัติตามประกาศนี้ใช้บังคับข้อ๓๑ในกรณีที่มีประกาศฉบับอื่นใดอ้างอิงประกาศสำนักงานคณะกรรมการกำกับหลักทรัพย์และตลาดหลักทรัพย์ที่ สช. ๒๑/๒๕๔๖ เรื่อง การให้ความเห็นชอบผู้สอบบัญชี ลงวันที่ ๘ สิงหาคม พ.ศ.๒๕๔๖หรือประกาศสำนักงานคณะกรรมการกำกับหลักทรัพย์และตลาดหลักทรัพย์ว่าด้วยการให้ความเห็นชอบผู้สอบบัญชีให้การอ้างอิงดังกล่าวหมายถึงการอ้างอิงประกาศฉบับนี้ประกาศ ณ วันที่ ๒๓กันยายน พ.ศ. ๒๕๕๓ธีระชัย ภูวนาถนรานุบาลเลขาธิการสำนักงานคณะกรรมการกำกับหลักทรัพย์และตลาดหลักทรัพย์หมายเหตุ :-เหตุผลในการออกประกาศฉบับนี้ คือเพื่อปรับปรุงหลักเกณฑ์การให้ความเห็นชอบผู้สอบบัญชีโดยกำหนดคุณสมบัติและลักษณะต้องห้ามของผู้สอบบัญชีเพิ่มเติมซึ่งรวมถึงการกำหนดให้ผู้สอบบัญชีที่จะได้รับความเห็นชอบจากสำนักงานต้องสังกัดสำนักงานสอบบัญชีที่มีระบบควบคุมคุณภาพงานสอบบัญชีตามมาตรฐานที่กำหนดเพื่อเป็นการยกระดับความน่าเชื่อถือของรายงานทางการเงินของกิจการในตลาดทุนให้สอดคล้องกับมาตรฐานวิชาชีพที่สภาวิชาชีพบัญชีกำหนดและแนวทางปฏิบัติระหว่างประเทศซึ่งจะเป็นการอำนวยความสะดวกให้บริษัทไทยสามารถระดมทุนในต่างประเทศได้สะดวกยิ่งขึ้น จึงจำเป็นต้องออกประกาศนี้ประกาศสำนักงานคณะกรรมการกำกับหลักทรัพย์และตลาดหลักทรัพย์ ที่สช. ๙/๒๕๕๘ เรื่อง การให้ความเห็นชอบผู้สอบบัญชีในตลาดทุน (ฉบับที่ ๒)[๑๖]ข้อ ๗ ประกาศนี้ให้ใช้บังคับตั้งแต่วันที่๑ พฤษภาคม พ.ศ. ๒๕๕๘ เป็นต้นไปประกาศสำนักงานคณะกรรมการกำกับหลักทรัพย์และตลาดหลักทรัพย์ที่ สช. ๔๔/๒๕๕๘ เรื่อง การให้ความเห็นชอบผู้สอบบัญชีในตลาดทุน (ฉบับที่ ๓)[๑๗]ข้อ ๔ ประกาศนี้ให้ใช้บังคับตั้งแต่วันที่๒๐ กรกฎาคม พ.ศ. ๒๕๕๘ เป็นต้นไปประกาศสำนักงานคณะกรรมการกำกับหลักทรัพย์และตลาดหลักทรัพย์ ที่ สช. ๒๓/๒๕๕๙ เรื่องการให้ความเห็นชอบผู้สอบบัญชีในตลาดทุน (ฉบับที่ ๔) [๑๘]ข้อ๓ ประกาศนี้ให้ใช้บังคับตั้งแต่วันที่๑ กรกฎาคม พ.ศ. ๒๕๕๙ เป็นต้นไปปริญสินีย์/ปรับปรุง๑๘ พฤษภาคม ๒๕๕๘วริญา/เพิ่มเติม๑๐ สิงหาคม ๒๕๕๘ปุณิกา/เพิ่มเติม๑๑ กรกฎาคม ๒๕๕๙[๑] ราชกิจจานุเบกษาเล่ม ๑๒๗/ตอนพิเศษ ๑๑๕ ง/หน้า ๓๙/๑ ตุลาคม ๒๕๕๓[๒] ข้อ ๗ วรรคสองแก้ไขเพิ่มเติมโดยประกาศสำนักงานคณะกรรมการกำกับหลักทรัพย์และตลาดหลักทรัพย์ที่ สช. ๔๔/๒๕๕๘ เรื่อง การให้ความเห็นชอบผู้สอบบัญชีในตลาดทุน (ฉบับที่ ๓)[๓] ข้อ ๘แก้ไขเพิ่มเติมโดยประกาศสำนักงานคณะกรรมการกำกับหลักทรัพย์และตลาดหลักทรัพย์ที่ สช. ๔๔/๒๕๕๘ เรื่อง การให้ความเห็นชอบผู้สอบบัญชีในตลาดทุน (ฉบับที่ ๓)[๔] ข้อ ๙แก้ไขเพิ่มเติมโดยประกาศสำนักงานคณะกรรมการกำกับหลักทรัพย์และตลาดหลักทรัพย์ที่ สช. ๔๔/๒๕๕๘ เรื่อง การให้ความเห็นชอบผู้สอบบัญชีในตลาดทุน (ฉบับที่ ๓)[๕] ข้อ ๑๐แก้ไขเพิ่มเติมโดยประกาศสำนักงานคณะกรรมการกำกับหลักทรัพย์และตลาดหลักทรัพย์ที่ สช. ๙/๒๕๕๘ เรื่อง การให้ความเห็นชอบผู้สอบบัญชีในตลาดทุน (ฉบับที่ ๒)[๖] ข้อ ๑๔แก้ไขเพิ่มเติมโดยประกาศสำนักงานคณะกรรมการกำกับหลักทรัพย์และตลาดหลักทรัพย์ที่ สช. ๔๔/๒๕๕๘ เรื่อง การให้ความเห็นชอบผู้สอบบัญชีในตลาดทุน (ฉบับที่ ๓)[๗] ข้อ ๑๕ (๒)แก้ไขเพิ่มเติมโดยประกาศสำนักงานคณะกรรมการกำกับหลักทรัพย์และตลาดหลักทรัพย์ที่ สช. ๙/๒๕๕๘ เรื่อง การให้ความเห็นชอบผู้สอบบัญชีในตลาดทุน (ฉบับที่ ๒)[๘] ข้อ ๑๙ วรรคสองเพิ่มโดยประกาศสำนักงานคณะกรรมการกำกับหลักทรัพย์และตลาดหลักทรัพย์ที่ สช. ๙/๒๕๕๘ เรื่อง การให้ความเห็นชอบผู้สอบบัญชีในตลาดทุน (ฉบับที่ ๒)[๙] ข้อ ๒๐ ยกเลิกโดยประกาศสำนักงานคณะกรรมการกำกับหลักทรัพย์และตลาดหลักทรัพย์ที่ สช. ๒๓/๒๕๕๙ เรื่อง การให้ความเห็นชอบผู้สอบบัญชีในตลาดทุน (ฉบับที่ ๔)[๑๐] ข้อ ๒๒แก้ไขเพิ่มเติมโดยประกาศสำนักงานคณะกรรมการกำกับหลักทรัพย์และตลาดหลักทรัพย์ที่ สช. ๙/๒๕๕๘ เรื่อง การให้ความเห็นชอบผู้สอบบัญชีในตลาดทุน (ฉบับที่ ๒)[๑๑] ข้อ ๒๓แก้ไขเพิ่มเติมโดยประกาศสำนักงานคณะกรรมการกำกับหลักทรัพย์และตลาดหลักทรัพย์ที่ สช. ๙/๒๕๕๘ เรื่อง การให้ความเห็นชอบผู้สอบบัญชีในตลาดทุน (ฉบับที่ ๒)[๑๒] ข้อ ๒๔แก้ไขเพิ่มเติมโดยประกาศสำนักงานคณะกรรมการกำกับหลักทรัพย์และตลาดหลักทรัพย์ที่ สช. ๙/๒๕๕๘ เรื่อง การให้ความเห็นชอบผู้สอบบัญชีในตลาดทุน (ฉบับที่ ๒)[๑๓] ข้อ ๒๖แก้ไขเพิ่มเติมโดยประกาศสำนักงานคณะกรรมการกำกับหลักทรัพย์และตลาดหลักทรัพย์ที่ สช. ๙/๒๕๕๘ เรื่อง การให้ความเห็นชอบผู้สอบบัญชีในตลาดทุน (ฉบับที่ ๒)[๑๔] ข้อ ๒๗ วรรคสอง แก้ไขเพิ่มเติมโดยประกาศสำนักงานคณะกรรมการกำกับหลักทรัพย์และตลาดหลักทรัพย์ที่ สช. ๒๓/๒๕๕๙ เรื่อง การให้ความเห็นชอบผู้สอบบัญชีในตลาดทุน (ฉบับที่ ๔)[๑๕] ข้อ ๒๗/๑ เพิ่มโดยประกาศสำนักงานคณะกรรมการกำกับหลักทรัพย์และตลาดหลักทรัพย์ที่ สช. ๙/๒๕๕๘ เรื่อง การให้ความเห็นชอบผู้สอบบัญชีในตลาดทุน (ฉบับที่ ๒)[๑๖] ราชกิจจานุเบกษาเล่ม ๑๓๒/ตอนพิเศษ ๘๙ ง/หน้า ๑๒/๒๐ เมษายน ๒๕๕๘[๑๗] ราชกิจจานุเบกษาเล่ม ๑๓๒/ตอนพิเศษ ๑๖๗ ง/หน้า ๑๖/๒๐ กรกฎาคม ๒๕๕๘[๑๘] ราชกิจจานุเบกษาเล่ม ๑๓๓/ตอนพิเศษ ๑๔๒ ง/หน้า ๔๑/๒๔ มิถุนายน ๒๕๕๙